For hans eget vedkommende kan det nok oppsummeres at utakk er verden lønn: Hans direktørinntekt lå i underkant av tidens normer, hans arbeidsbyrde i overkant. Og da avisene tok over NTB i 1918 telte neppe hans lojalitet overfor privateieren Anna Kielland på plussiden. Fra 1918 ble han avspist med en stilling som «underdirektør og forretningsfører», et arbeid han skjøttet under den nye direktøren fram til sin død elleve år senere.